Norsk selskap for 1700-tallsstudier

Konferanse, Trondheim, 31. august til 2. september 2017

*Call for papers*

Mellom reformasjon og revolusjon: 1700-talets kulturelle og politiske konfliktar

I eit år som blir prega av årsmarkeringar av den europeiske reformasjonen og av den russiske revolusjonen, inviterer *Norsk selskap for 1700-tallsstudier* til ein konferanse i Trondheim under overskrifta *Mellom reformasjon og revolusjon: 1700-talets kulturelle og politiske konfliktar*.

Med tittelen inviterer vi til å setje søkelys på korleis spenninga mellom forvaltninga av reformasjonen og tendensane til oppbrot og politisk nytenking viste seg i ulike delar av samfunnslivet i Europa og i Danmark-Norge, i det lange 1700-talet.

Ved inngangen til 1700-talet var Danmark-Norge prega av ein ortodoks luthersk ideologi som sette sitt tydelege preg på lovverket og det moralske og kulturelle livet, og som legitimerte det eineveldige kongedømet av Guds nåde. Den etablerte samfunnsordninga vart i løpet av 1700-talet problematisert frå ulikt hald og eineveldeinstitusjonen blei også utfordra og gradvis bygd ned.

Opplysningstida er kjend for ein stor vilje til å drøfta og utfordra etablerte sanningar om moral, økonomi, politikk og livssyn. Debattviljen kom til uttrykk i publikasjonar om naturrett og naturvitskap, oppseding og historie, teologi og kunst. I dei nasjonale offentlegheitene som vart gradvis oppbygd, på svært forskjellig vis og tempo, vart denne etablerte samfunnsordninga både feira og problematisert, og det frå ulike hald og på ulike vis i Danmark-Norge som i Europa elles.

Dramatikk og litteratur, moralske og politiske pamflettar, avisar og tidsskrift, nye institusjonar, foreiningar og ulike formar for offentlegheitspraksisar utgjorde infrastrukturen i dette kulturelle oppbrotet. Overskrifta «frå reformasjon til revolusjon» er ein invitasjon til forskarar frå alle fag – på tvers av disiplin- og faggrensene – til å undersøkja ulike sider av 1700-talets komplekse utvekslingar, spenningar og forhandlingar mellom tradisjon og radikalt oppbrot.

Bekreftede plenumsforelesninger: Marisa Linton, dept. of History, Kingston University og Susan Maslan, French Department, University of California, Berkley.

**Praktisk:** Frist for innsending avtittel påinnlegg saman med eit kort resymé (inntil 300 ord) er **15. mai 2017**. Det same gjeld planlagde eller ønska sesjonar. Dette vil bli annonsert på selskapets heimesider. Send forslaga til Norsk Selskap for 1700-tallsstudier: 1700trondheim2017@hf.ntnu.no

De som ønskjer å delta på konferansen utan føredrag, sender melding om dette innan **1. juli 2017.** Påmeldingsavgift inklusive middag, 900,- utan middag, 600,-. PhD.studenter og masterstudenter halv pris.

Ytterligare opplysningar vil kome etter kvart på selskapet si heimeside.

**Registreringsskjema**

Eg ønskjer å delta på den nasjonale konferansen for 1700-tallsstudier 30.august –1. september 2017 **med** foredrag:

Namn: ………………………………………………… Institusjon: ………………………………….

Tittel på foredrag: ……………………………………………………………………

Eg ønskjer å delta på Den sjette nasjonale konferansen for 1700-tallsstudier 30.august –1. september 2017 **utan** foredrag.

Namn: …………………………………………………. Institusjon: ………………………….

Svar sendast til:

1700trondheim2017@hf.ntnu.no

eller til

Norsk Selskap for 1700-tallsstudier

V/Knut Ove Eliassen

ISL

NTNU, 7491 Trondheim

Namn: